Ξεκίνησα την έρευνα αυτή με ένα καίριο ερώτημα.
Τι προθέσεις έχουν αυτά τα σκάφη
που ο κόσμος βλέπει εδώ και 70 χρόνια;
ΥΠΟΘΕΣΗ ΝΕΒΑΔΑΣ
Αλλά εξετάζοντας τα στοιχεία, ξανασκέφτηκα
πού θα έπρεπε να αναζητήσουμε τις απαντήσεις.
Η Βραζιλία...
Έβλεπες εκατοντάδες ΑΤΙΑ σε διαφορετικά σχήματα.
...το Ταμπίκο...
Αλλά πολλοί ψαράδες έχουν δει διάφορα
και δεν μιλάνε γι' αυτά γιατί ο κόσμος δεν τους πιστεύει.
...και το χαμένο απόσπασμα από το βίντεο με το ΑΤΙΑ-μέδουσα...
Το αντικείμενο σταματά απότομα και πέφτει στη λίμνη, άκαμπτο.
...δείχνουν ότι υπάρχει μια σύνδεση με το νερό που πρέπει να ερευνηθεί.
- Κάθισε. - Ευχαριστώ.
Ο Ρόρι γύρισε
από την υποθαλάσσια έρευνά του στα νησιά Τσάνελ.
Ελπίζω τα στοιχεία του να δείχνουν τι κάνουν στο νερό οι επισκέπτες
και πόσο καιρό είναι εκεί κάτω.
Έχουμε κάποια στοιχεία από το σόναρ πλευρικής σάρωσης.
Είναι στη μέση μιας αμμώδους πεδιάδας.
Δεν θα έπρεπε να εντοπιστεί σχεδόν τίποτα.
Κι αν εντοπίστηκε κάτι, είναι κάτι που τοποθετήθηκε εκεί,
τεχνητά, από κάποιον.
Ρίξε μια ματιά εδώ. Σαν τι σου φαίνεται αυτό;
- Μοιάζει με μεγάλο αεροπλάνο. - Σωστά.
Ένα είδος σκάφους. Αεροπλάνο, ιπτάμενος δίσκος, κάτι τέτοιο.
Είναι τεράστιο. Πάνω από 30 μέτρα μήκος και πιθανώς 10 με 12 μέτρα πλάτος.
- Μπορεί να είναι αεροπλάνο που συνετρίβη; - Δεν ξέρω. Είναι πολύ μεγάλο.
Και δεν είναι κάτι φυσικό.
Αυτό το τετράγωνο,
κοίτα πόσο μεγάλο είναι.
Τετράγωνο.
Τι τετράγωνα υπάρχουν στη φύση;
Δεν βλέπεις συχνά γωνίες 90 μοιρών.
Ακριβώς. Είναι σαν κάποιος να έβαλε ένα κτίριο εκεί.
Λοιπόν, δουλεύαμε όλη τη μέρα
και τελικά ρίξαμε το ROV στο νερό σ' αυτό το σημείο.
Και μόλις ρίξαμε το ROV στο νερό...
Περίμενε να δεις το βίντεο.
Κοίτα πόσο γρήγορα πάει.
Το φως άλλαξε εντελώς.
Απίστευτο.
Ήταν σε απόσταση 180 μέτρων από εμάς και σ' ένα δευτερόλεπτο πήγε στα 8 χλμ.
Φοβερό. Σαν να ήθελε να δει τι κάνετε,
αλλά από απόσταση ασφαλείας.
Στήσαμε κάμερες τη νύχτα στη βάρκα.
Τραβήξαμε και κάτι ακόμα που είναι φοβερό.
Όλοι κοιμόντουσαν, εκτός από τον νυχτερινό φύλακα.
Μη μου πεις ότι θα μπει στο νερό.
Τώρα είναι στο νερό.
Να πάρει η ευχή.
Αυτό κάνει όταν νομίζει ότι δεν βλέπει κανείς.
Έχεις ξαναδεί κάτι ανάλογο;
Δεν ξέρω κάτι, πέρα από τη βόμβα λευκού φωσφόρου,
που θα αιωρούνταν έτσι.
Δεν είναι αυτό επειδή δεν βγαίνει καπνός.
Κοίτα το.
Είναι κάτω από το νερό.
Δεν ξέρω. Δεν έχω απαντήσεις. Εσύ έχεις;
Λες να υπάρχει βάση εκεί, όπως είδαμε στο Ταμπίκο;
Είναι πιθανό.
Ο κόσμος βλέπει πράγματα να πετούν
και να μπαινοβγαίνουν στη θάλασσα στην περιοχή αυτή
εδώ και πολύ καιρό.
Από πότε είναι εκεί;
Αρχαιολόγος είσαι. Τι λες;
Η προφορική ιστορία των αυτόχθονων φυλών κάνει λόγο για πράγματα που πετούν,
κάτι που αποδίδονταν συνήθως στους θεούς.
Οι Τσουμάς και οι Σαλινάν έλεγαν ιστορίες για φώτα που δεν μπορούσαν να εξηγήσουν.
Πολύ παλιά. Και αν δεις τα αρχαιολογικά αρχεία σε όλο τον κόσμο,
υπάρχουν φυλές με πολλές προφορικές και γραπτές ιστορίες
σχετικά με θεάσεις που δεν είχαν κάποια εξήγηση.
Συμβαίνει εδώ και πολύ καιρό.
Είμαστε ακόμα στην αρχή.
Νομίζω ότι είναι πολύ πιθανό να υπάρχει κάτι υποβρυχίως.
Είναι πολύ σημαντικό που ο Ρόρι τράβηξε τέτοιες εικόνες.
Έμαθα ότι η κυβέρνηση των ΗΠΑ έχει τέτοια βίντεο.
ΑΤΙΑ που μπαίνει στο νερό γίνεται ΑΤΥΑ, άγνωστης ταυτότητας υποβρύχιο αντικείμενο.
Θα το μοιραστώ με κάποιες επαφές μου.
Ίσως έτσι μπορέσουμε να δημοσιοποιήσουμε κι άλλα τέτοια βίντεο,
για να ανακαλύψουμε τι κάνει η μη ανθρώπινη νοημοσύνη στους ωκεανούς.
Δεν είμαστε εμείς. Είναι από κάπου αλλού.
ΣΤΑ ΙΧΝΗ ΤΩΝ ΕΞΩΓΗΙΝΩΝ
Έστειλα στη Βι το βίντεο του Ρόρι,
εφόσον αυτή είναι η ειδικότητά της.
ΒΕΡΝΙΣ ΑΡΜΟΥΡ
Βι, είδες το βίντεο που σου έστειλα;
Ναι. Το είδα.
Τι πιστεύεις ως πιλότος, ως ιπτάμενη;
Για να μάθουμε τι είναι και τι αποκλείουμε,
πρέπει να λάβω υπόψη τον ήχο,
τις συνηθισμένες κινήσεις των αεροσκαφών,
το καυσαέριο που βγαίνει από τη μηχανή,
φωτιά, κάποιο καύσιμο.
Και δεν υπήρχε τίποτα απ' αυτά.
Μπορεί να ήταν ντρόουν.
Έχω δει ντρόουν να πέφτουν και να φλέγονται. Είναι ευαίσθητα.
Όταν πέφτεις, το νερό είναι το ίδιο σκληρό με το έδαφος.
Αυτό το πράγμα έπεσε στο νερό, φαίνεται από τη διάθλαση.
Δεν ξέρω τι είδους ντρόουν με έλικες θα μπορούσε να το κάνει αυτό.
Είτε πετάει στον αέρα είτε καταδύεται. Κανένα ντρόουν δεν τα κάνει και τα δύο.
Υπάρχει μοτίβο εδώ.
Εμφανίστηκε μπροστά σε κόσμο, μετά εξαφανίστηκε
και επέστρεψε αργότερα, όταν κοιμούνταν όλοι.
Ποια είναι η άποψή σου;
Αν το δούμε από στρατιωτική σκοπιά,
μπορεί να πρόκειται για επιχείρηση αναγνώρισης,
επειδή φεύγει και ξανάρχεται.
Έχει ενδιαφέρον που αναφέρεις τα μοτίβα.
Συζήτησα το θέμα με κάποιους πιλότους.
Βλέπουν συχνά φώτα πάνω από τον Ειρηνικό Ωκεανό.
Συμφώνησαν να με συναντήσουν, θα μου φέρουν και κάποια βίντεο.
- Θα σε ενημερώσω. - Εντάξει, γεια.
ΦΟΥΛΕΡΤΟΝ, ΚΑΛΙΦΟΡΝΙΑ
Απ' όταν αρχίσαμε την έρευνα,
μιλάω με κάποιους συναδέλφους πιλότους
για να μάθω αν είχαν τέτοιες εμπειρίες και αν γνωρίζουν γιατί είναι αυτά εδώ.
Ξεχώρισα τους Κρις και Τρεντ, πιλότους πολιτικής αεροπορίας, επειδή έχουν βίντεο.
Έχουν εμπειρία δεκαετιών στην αεροπορία.
Για πολύ καιρό, θεωρούνταν ταμπού οι πιλότοι να μιλούν για τέτοια πράγματα.
Το γεγονός ότι θέλουν να μοιραστούν αυτό το βίντεο μαζί μου
δείχνει ότι είναι πολύ σημαντικό.
Δεν φαίνεται πολύ καλά, θα σου περιστρέψω την οθόνη.
Κοίτα εδώ στο κέντρο.
Σε λίγο θα δεις κάτι φώτα να εμφανίζονται από τα αριστερά.
Πετούσαμε πάνω από τον Ειρηνικό, κατευθυνόμενοι δυτικά,
και είδαμε κάτι παράξενα φώτα στα βόρεια.
Γίνονταν πιο έντονα και μετά εξασθενούσαν.
Ήταν ένα πράγμα που χωρίστηκε στα δύο.
Με γυμνό μάτι, έβλεπες ότι τα μεγαλύτερα και πιο έντονα φώτα έριχναν πράγματα.
Έπεφταν προς όλες τις κατευθύνσεις, κάτι σαν διαστημικοί ανιχνευτές.
Ήταν εκτός ατμόσφαιρας.
Αρχίσαμε να βλέπουμε κάποιες κινήσεις που ήταν ανεξήγητες.
Αν επιταχύνεις το βίντεο,
φαίνονται λίγο καλύτερα οι ανωμαλίες στην πορεία της πτήσης.
Μιλούσαν κι άλλοι πιλότοι που το έβλεπαν.
Βλέπετε κάτι εκεί πέρα;
Είδαμε δύο, ίσως και τρία φώτα.
Έχουν κυκλική τροχιά.
Είπες ότι κινούνταν γρήγορα;
Ναι. Δεν ξέρω πόσο μακριά είναι,
αλλά δεν γνωρίζω κάτι τόσο γρήγορο.
Ήμουν βάρδια χθες βράδυ και λάβαμε παρόμοιες αναφορές.
Ο έλεγχος εναέριας κυκλοφορίας;
Όταν είμαστε πάνω από τον ωκεανό, δεν υπάρχει κανείς.
Σοβαρά; Δεν μιλάτε με κανέναν;
Όχι, αναφέρουμε τη θέση μας μέσω μηνύματος κειμένου.
Και φυσικά, τότε επέλεξαν να φανερωθούν.
Αυτό το φαινόμενο φαίνεται να είναι υπολογισμένο.
Όπως αυτό του Ρόρι.
Τα σκάφη αυτά φανερώνονται σε καταστάσεις που δεν ελέγχουμε
και όπου η συλλογή δεδομένων είναι δύσκολη για εμάς.
Σαν να θέλουν να μας δείξουν ποιος έχει τον έλεγχο.
Πόσες τέτοιες εμπειρίες θα έλεγες ότι έχεις;
Ίσως βλέπω κάτι ανεξήγητο μία στις τρεις φορές.
Πολύ συχνά. Και πάντα σε περιοχή χωρίς επικοινωνίες.
Ναι, σίγουρα.
Πρέπει να επισημανθεί ότι όλα αυτά δεν εξηγούνται πάντα.
Και είναι κάτι που συμβαίνει τώρα.
Δεν είναι κάτι που βλέπουμε μόνο στις ΗΠΑ.
Συμβαίνει παγκοσμίως.
8 ΜΑΡΤΙΟΥ 2024
Το Πεντάγωνο δημοσίευσε έκθεση για τα άγνωστης ταυτότητας ανώμαλα φαινόμενα.
Στην έκθεση, το Υπουργείο Άμυνας
αρνείται την ύπαρξη αποδεικτικών στοιχείων για επισκέψεις εξωγήινων στον πλανήτη μας.
Γελοιότητες.
Πέρσι το Πεντάγωνο παρουσίασε το AARO, μια νέα υπηρεσία
για την έρευνα κάθε είδους ΑΤΑΦ, άγνωστης ταυτότητας ανώμαλο φαινόμενο.
Έργο του AARO ήταν η καταγραφή του ιστορικού
όλων των προγραμμάτων των ΗΠΑ
που ερευνούν τα ΑΤΙΑ εδώ και 75 χρόνια.
Το Πεντάγωνο λέει ότι δεν υπάρχουν πτώματα εξωγήινων,
εξωγήινα σκάφη και κυβερνητική συγκάλυψη.
Επιπλέον, δεν βρήκαν στοιχεία που να αποδεικνύουν
ότι η κυβέρνηση ή η βιομηχανία των ΗΠΑ κατέχει εξωγήινη τεχνολογία.
Αφιέρωσαν 18 μήνες
εξετάζοντας άπειρες πληροφορίες που συγκεντρώθηκαν από άλλα προγράμματα,
και καταλήγουν στο συμπέρασμα ότι δεν υπάρχει τίποτα.
Είναι γελοίο.
Το AARO συμπέρανε ότι καμία έρευνα της κυβέρνησης των ΗΠΑ
δεν επιβεβαιώνει ότι οι θεάσεις ΑΤΑΦ αντιστοιχούν σε εξωγήινη τεχνολογία.
Διάβασα τα αρχεία της κυβέρνησης.
Έχω αντίγραφα όλου του υλικού.
Μπορώ να σας διαβεβαιώσω
ότι αυτή η έκθεση του AARO είναι ένα κουκούλωμα.
Κάποιος σαν τον Κρις Μέλον θα ξέρει σίγουρα.
Ήθελα να μιλήσουμε για το AARO.
Στην αρχή, όλοι ελπίζαμε
ότι το ενδιαφέρον των ΜΜΕ και του Κογκρέσου
θα μας βοηθούσε να καταλάβουμε επιτέλους.
Δεν την περίμενα τόσο χάλια.
Είναι γεμάτη εξωφρενικά σφάλματα, αναφορές και ισχυρισμούς.
Άλλαξαν ριζικά το πρότυπο του πώς λειτουργούμε και δρούμε
στην υπηρεσία πληροφοριών και τι θεωρούμε απόδειξη.
Δεν το λέμε "άγνωστης ταυτότητας" ή "ανεξήγητο".
Θα πούμε απλώς "ανεπαρκή δεδομένα".
Πιστεύετε ότι τα ΑΤΑΦ συνιστούν απειλή για την εθνική μας ασφάλεια;
Ναι. Η τεχνολογία που αντιμετωπίσαμε ήταν πολύ ανώτερη απ' ό,τι διαθέτουμε.
Μπορεί να πάει στο διάστημα,
να πέσει σε λίγα δευτερόλεπτα, να κάνει ό,τι θέλει και να φύγει.
Και δεν μπορούμε να κάνουμε τίποτα γι' αυτό.
Δυστυχώς, αυτά τα συμπεράσματα έγιναν δεκτά χωρίς αντιρρήσεις
και μεταδόθηκαν από τα ΜΜΕ
χωρίς αυτά να συμβουλευτούν, ως είθισται,
κάποιον ειδικό στο θέμα αυτό.
Μου φαίνεται ότι το σχέδιο ήταν να βγει αυτός ο τίτλος
για να τον διαβάσουν τα μέλη του Κογκρέσου και να ξεχαστεί το θέμα.
Είναι προχειροδουλειά.
Πρέπει να συνεχίσουμε να μελετάμε αυτό το φαινόμενο,
να προσπαθήσουμε να το καταλάβουμε και να βρούμε απαντήσεις.
Κι αν αυτή η τσαπατσούλικη έκθεση
υπονομεύσει τις προσπάθειες για να επιτευχθεί αυτό,
θα είναι επιζήμια και όχι ευεργετική για την εθνική ασφάλεια και την επιστήμη.
Φοβάμαι ότι η έκθεση αυτή θα αποθαρρύνει το Κογκρέσο να κάνει ερωτήσεις,
θα αποθαρρύνει τα μεγάλα ΜΜΕ να ερευνήσουν το θέμα,
θα αποθαρρύνει πανεπιστημιακούς να διεξάγουν έρευνες,
κάτι απαραίτητο για να απαντηθούν σημαντικά ερωτήματα.
Πάνω που κάνουμε πρόοδο με το νερό.
AAWSAP - ΒΡΑΖΙΛΙΑ
Αλλά πήραμε ένα μάθημα.
Δεν μπορούμε να βασιστούμε στο Πεντάγωνο για το θέμα των ΑΤΙΑ.
Δεν θα αποκαλύψουν τίποτα.
Αν προσπαθούν τόσο να υποβαθμίσουν το θέμα αυτό,
θα πρέπει να προχωρήσουμε μόνοι μας.
Θα γράψω μια έκθεση για να αντικρούσω αυτήν του AARO
και θα την υποβάλουμε στο Κογκρέσο.
Το πρώτο που θα κάνω
για τη σύνταξη της έκθεσής μας
είναι να βρω μάρτυρες που κατέθεσαν στο AARO,
που τους έδωσαν πληροφορίες.
Θα προσπαθήσω να επαληθεύσω τις μαρτυρίες τους
και θα φροντίσω να τους ακούσουν, όπως τους αξίζει.
Οι μάρτυρες τους είπαν όλα όσα ήξεραν,
πιστεύοντας ότι το AARO θα χειριζόταν τις πληροφορίες με σεβασμό,
ότι θα το ερευνούσε, πράγμα που δεν έκανε.
Έχω μιλήσει αρκετές φορές μ' έναν τύπο που ονομάζεται Μάικλ Χερέρα.
Μπορώ να σε πάω σε μία από τις τοποθεσίες
που αποδεικνύει ότι αυτά τα πράγματα υπάρχουν.
Ο Μάικλ Χερέρα όχι μόνο κατέθεσε στο AARO,
αλλά ισχυρίζεται ότι ξέρει άτομα που μπορούν να αποδείξουν
ότι τα προγράμματα αντίστροφης μηχανικής των ΑΤΙΑ υπάρχουν.
Προσπαθώ να κανονίσω συνάντηση μαζί του εδώ και καιρό,
αλλά είναι λίγο διστακτικός.
Μπορώ να σας διαβεβαιώσω ότι άτομα της κυβέρνησης και του στρατού των ΗΠΑ
έχουν εκφοβίσει με χρήση βίας πιθανούς μάρτυρες.
Συνέβη και σ' εμένα το 1989.
Όταν άρχισα να ερευνώ όσα ακούγονταν για την Περιοχή 51,
ζήτησα πληροφορίες.
Είπα στον αέρα "Ξέρω ότι υπάρχουν άνθρωποι που γνωρίζουν πιο πολλά για το πρόγραμμα,
για αυτό το μυστικό στην έρημο, αλλά δεν έχουν μιλήσει ποτέ.
Μιλήστε μου".
Και πολλοί το έκαναν.
Και έξι από αυτούς, ο ένας μετά τον άλλο,
με τους οποίους μίλησα τηλεφωνικώς στο KLS-TV,
δέχτηκαν επίσκεψη από πράκτορες που τους είπαν να σκάσουν.
Μερικοί δέχτηκαν απειλές.
Ο Μάικλ Χερέρα επίσης λέει ότι δέχτηκε απειλές,
αλλά αποφάσισε ότι η σημαντική ιστορία του πρέπει να ακουστεί.
Είναι μια φιλόδοξη ιστορία.
Ελπίζω να μπορέσω να επαληθεύσω τους ισχυρισμούς του
για την τεχνολογία αυτήν.
Αν είναι αλήθεια και επαληθευτεί,
μπορεί να μας βοηθήσει να αποκαλύψουμε ότι η έκθεση του AARO
είναι ένα προπέτασμα καπνού.
- Πώς πάει; - Καλά. Εσύ τι κάνεις;
Βρεθήκαμε, λοιπόν.
- Χαίρω πολύ. - Παρομοίως.
Κατέθεσες στο AARO.
- Ναι. - Δεν σε πήραν στα σοβαρά.
Ούτε και τους άλλους, κρίνοντας από την έκθεση.
Ναι. Παραπληροφόρησαν τον κόσμο.
Ήσουν στη ζούγκλα της Ινδονησίας;
- Ναι. - Τι είδες;
Κάτι που δεν ξεχνιέται.
Μας ανέθεσαν μια ανθρωπιστική αποστολή το 2009,
μετά από σεισμό που έπληξε τη δυτική πλευρά της Σουμάτρας.
Ήμασταν τοποθετημένοι στην κορυφή ενός λόφου.
Όταν στρέψαμε το βλέμμα προς τον βορρά,
είδαμε να βρίσκεται κάτι εκεί.
Στην κορυφή του λόφου υπήρχε βλάστηση που το έκρυβε, έβλεπες μόνο ένα μέρος του.
- Μιλάς για κάποιο ΑΤΙΑ; - Σωστά.
Είδαμε ένα αντικείμενο να περιστρέφεται και να αλλάζει χρώματα.
Από ανοιχτό γκρι σε μαύρο, με τις ενδιάμεσες αποχρώσεις.
- Πόσο μεγάλο ήταν; - Υπολογίζω γύρω στα 90 μέτρα.
- Ενενήντα μέτρα; - Ακριβώς.
Φαινόταν σαν να είχε μια πυραμίδα ψηλά.
Αποφασίσαμε να κατεβούμε την πλαγιά,
όπου υπήρχε ένα αρκετά μεγάλο ξέφωτο.
Από εκεί καταφέραμε να το δούμε ολόκληρο.
Ένα από τα πιο περίεργα πράγματα ήταν ότι απλώς αιωρούνταν εκεί
και περιστρεφόταν δεξιόστροφα.
Σαν να ήταν από πέτρα, περιστρεφόταν και κινούνταν.
Και δεν έβγαζε κάποιον ήχο, μόνο έναν τόνο...
Όχι πολύ υψηλό, σαν αυτόν ενός μετασχηματιστή.
- Ή ενισχυτή. - Σαν βουητό;
Ναι.
Και δεν άλλαζε σταδιακά. Ήταν ένας συνεχής ήχος.
Αλλά φαινόταν σαν κάτι κατασκευασμένο.
Είχε πριτσίνια και ενώσεις.
Έχω ακούσει από άτομα που έχουν δει εξωγήινα σκάφη
ότι δεν έχουν καθόλου ενώσεις.
Τίποτα δεν υποδεικνύει ότι έχουν συναρμολογηθεί.
- Ήταν δικό μας; - Ναι.
Με βάση σχέδιο που πήραμε από αλλού;
Ναι. Ήταν τεχνολογία αντίστροφης μηχανικής.
Τράβηξα βίντεο και φωτογραφίες.
Εκείνο το βράδυ, είχα αφήσει την κάμερα στο ράφι μου.
Και μου πήραν την κάρτα μνήμης και την μπαταρία.
Κάποιος μπήκε και τα πήρε.
- Τα έχασες αυτά. - Ναι.
- Πού λες να είναι; - Δεν έχω ιδέα.
Ίσως σε κάποιο θησαυροφυλάκιο, σε κάποιο αρχείο. Δεν ξέρω.
Δεν το συζητήσαμε με κανέναν
επειδή αυτό το περιστατικό ακούγεται απίστευτο.
Είναι φοβερή η ιστορία σου, είναι φανταστική.
Κατέθεσες στην Επιτροπή Πληροφοριών της Γερουσίας; Συναντηθήκατε;
Ναι. Με πιστεύουν.
Με θεωρούν αξιόπιστο.
Κατάφερα να τους φέρω σε επαφή και με άλλους μάρτυρες
που ξέρουν τι αντιμετώπισα.
Τους έδωσα τα ονόματα αυτών που ήταν μαζί μου.
- Θα μου πεις αυτά τα ονόματα; - Όχι.
- Εντάξει. Ως τώρα, έχουμε τη μαρτυρία σου. - Ναι.
Έχουμε ξαναμιλήσει και είπες
ότι θα γίνουν αποκαλύψεις που θα επιβεβαιώσουν πολλά.
Δείξε μας τι καλό έχεις.
Υπάρχουν αποδείξεις; Πότε θα μάθουμε;
Στο περίπου.
Καταλαβαίνω ότι όλοι επιθυμούν να βγει η αλήθεια στο φως.
Κι εγώ ανυπομονώ.
Αλλά όντας σ' αυτήν τη θέση, καταλαβαίνω γιατί παίρνει χρόνο.
Θα σου πω ένα πράγμα.
Ελπίζουμε ότι σύντομα θα δημοσιευτούν πληροφορίες
με τεκμήρια που θα το επιβεβαιώσουν.
Πότε; Έχεις καμιά ιδέα;
Τους επόμενους μήνες, θα έλεγα.
- Σε λίγους μήνες; - Ναι. Μόνο αυτό μπορώ να πω.
- Θα επιβεβαιωθούν όλα όσα λες; - Σωστά.
Μακάρι να μπορούσα να μπω σε λεπτομέρειες.
Αλλά θα πω ότι πρόκειται για κάτι που θα συνταράξει τον κόσμο.
Συνάντησα τον Μάικλ Χερέρα για να πάρω πληροφορίες.
Ονόματα, τοποθεσίες, στοιχεία
για να επαληθεύσουμε τα λεγόμενά του.
Λέει ότι αυτό θα πάρει μήνες.
Κι αυτό με ανησυχεί, γιατί τα περιθώρια στενεύουν.
Μπορεί να μην έχουμε τόσο χρόνο. Υπάρχει αντίδραση.
Γίνεται όλο και πιο δύσκολο να βρούμε μάρτυρες να μιλήσουν.
Θέλουμε στοιχεία για να αντικρούσουμε την έκθεση. Τώρα.
Σκεφτόμουν τα επόμενα βήματα και αποφάσισα ότι ο καλύτερος τρόπος
να αντικρούσω μια έκθεση που αρνείται τη μη ανθρώπινη νοημοσύνη
είναι να παρουσιάσω απτές αποδείξεις μη ανθρώπινης επαφής
που δεν μπορούν να ανατραπούν.
Πολλοί έχουν μπουχτίσει πλέον.
Θέλουν αποδείξεις, να δουν ιπτάμενο δίσκο,
πτώματα εξωγήινων.
Χωρίς αποδείξεις, δεν πιστεύουν τίποτα.
Οι αρχές δεν πρόκειται ποτέ να πουν
"Ορίστε οι ιπτάμενοι δίσκοι. Δείτε". Αυτό δεν θα συμβεί ποτέ.
Μόνο ψάχνοντας θα βρούμε αυτές τις πληροφορίες.
ΠΑΛΟ ΑΛΤΟ, ΚΑΛΙΦΟΡΝΙΑ
Για τους ερευνητές των ΑΤΙΑ,
το υλικό που ανακτάται από σκάφη που έχουν συντριβεί
είναι τεράστιας αξίας.
Μιλάμε για άγνωστα σκάφη, πιθανώς μη ανθρώπινα σκάφη,
που συντρίβονται και αφήνουν συντρίμμια ή άλλα υλικά στο σημείο της πτώσης.
Υπάρχουν πολλά στοιχεία που δείχνουν ότι έχουν ανακτηθεί υλικά από συντριβές.
Υπήρχε το πρόγραμμα Blue Fly και το πρόγραμμα Moon Dust.
Στρατιωτικές μονάδες έπρεπε να συλλέγουν ό,τι έπεφτε απ' τον ουρανό,
όπως δορυφόρους, ρωσικούς ή άλλους, και μερικά αρκετά περίεργα πράγματα,
πιο περίεργα από δορυφόρους ανθρώπινης κατασκευής.
Αν το έχει η κυβέρνηση ή οι συνεργάτες της,
δεν το αποκαλύπτουν.
Αλλά, ευτυχώς, υπάρχουν επιστήμονες
που τόλμησαν να μαζέψουν δείγματα από τέτοιες συντριβές και να τα αναλύσουν.
Σήμερα θα συναντήσουμε δύο από τους καλύτερους.
Ο Ζακ Βαλέ είναι θρύλος στον τομέα του.
Έχει γράψει γύρω στα 12 βιβλία εξαιρετικής σημασίας
τα οποία άλλαξαν τον τρόπο με τον οποίο ερευνώνται τα ΑΤΙΑ.
Ο Γκάρι Νόλαν είναι γιατρός
και έχει κατοχυρώσει πολλές προηγμένες ιατρικές συσκευές.
Κάποιες από τις συσκευές που αναλύουν ανθρώπους και τις ασθένειές τους
χρησιμεύουν και στην ανάλυση υλικών.
Ας ξεκινήσουμε. Ανακτήσεις υλικών από συντριβές, συντρίμμια...
Σε γενικές γραμμές, τι ξέρουμε;
Υπάρχει μακρά ιστορία εντός της κοινότητας
των ανθρώπων που ερευνούν το θέμα,
οι οποίοι συλλέγουν δείγματα, τα αναλύουν και ούτω καθεξής.
Πολλά απ' όσα ξέρουμε για τις ανακτήσεις
έχουν ειπωθεί από εμπλεκόμενα άτομα που μίλησαν ανοιχτά
και είπαν ότι η κυβέρνηση των ΗΠΑ έχει βρει αυτά τα αντικείμενα,
όπως και κυβερνήσεις άλλων χωρών.
ΝΕΟ ΜΕΞΙΚΟ - ΡΟΣΓΟΥΕΛ
Η ιστορία ξεκίνησε στο Ρόσγουελ.
Το 1947 η Πολεμική Αεροπορία των ΗΠΑ
είπε ότι βρέθηκε ένας ιπτάμενος δίσκος.
Το θέμα βγήκε από την Πολεμική Αεροπορία, όχι από κάποιον άλλο.
Οι ίδιοι δήλωσαν ότι βρήκαν έναν ιπτάμενο δίσκο.
Έγινε παγκόσμιο θέμα.
Μέσα σε 24 ώρες, άλλαξαν γνώμη, άλλαξαν το τροπάριο.
Είπαν "Όχι, δεν είναι ιπτάμενος δίσκος, είναι μετεωρολογικό μπαλόνι".
Το Ρόσγουελ ήταν η αρχή, αλλά υπήρξαν δεκάδες περιστατικά
με αξιόπιστους μάρτυρες.
Κίνγκμαν, Αριζόνα, 1953.
Εθεάθησαν πολλά ΑΤΙΑ να κάνουν ένα είδος αερομαχίας πάνω από το Κίνγκμαν.
Κάποια έπεσαν από τον ουρανό.
Μια στρατιωτική ομάδα ήρθε, τα μάζεψε και τα πήγε στη Νεβάδα.
Στο Ντελ Ρίο του Τέξας.
Υπάρχει μια υπόθεση στο Κέιπ Ζιράρντο του Μιζούρι,
με δεκάδες μάρτυρες.
Η υπόθεση Κέκσμπεργκ.
Δεν ξέρουμε τι ήταν εκείνο το αντικείμενο, κανείς δεν το είδε.
Το απομάκρυναν μετά τη συντριβή.
Πού μπορούμε να βρούμε νέα δείγματα
από πιθανή συντριβή ΑΤΙΑ για να τα αναλύσετε;
Υπάρχει το υλικό από το Κάνσιλ Μπλαφς.
ΗΠΑ - ΑΪΟΒΑ
Εθεάθη ένα αντικείμενο στα μέσα της δεκαετίας του '70.
Κάποια άτομα που διέσχιζαν ένα πάρκο τη νύχτα
είδαν κάτι στον ουρανό,
μια μάζα από λιωμένα υλικά να πέφτει.
Αυτό που με τράβηξε στην υπόθεση ήταν ο βαθμός επιμέλειας
που είχε εφαρμοστεί.
Ελέγχθηκε αν υπήρχαν χυτήρια εκεί κοντά
όπου θα μπορούσε να παραχθεί το υλικό και μετά να πεταχτεί στο χωράφι.
Ήταν μετεωρίτης;
Δεν θα άφηνε απλώς μια λιωμένη μάζα στο έδαφος.
Θα δημιουργούσε κρατήρα.
Κάτι συνέβη εκεί και οι μάρτυρες το είδαν.
Έχουμε το υλικό που απ' ό,τι φαίνεται έπεσε και έμεινε εκεί.
Εφόσον η κυβέρνηση δεν κατάσχεσε στοιχεία από το Κάνσιλ Μπλαφς,
οι Νόλαν και Βαλέ πιστεύουν ότι ίσως μπορούμε να πάρουμε δείγματα.
Τι θα μάθουμε από την ανάλυση αυτού του υλικού;
Ίσως η κατασκευή ή ο τρόπος που φτιάχτηκε
να μας δείξει πώς πετάει, πώς λειτουργεί,
πώς κάνει τα απίστευτα πράγματα που κάνουν τα ΑΤΙΑ;
Αν διαπιστωθεί ότι κάτι έχει φτιαχτεί σε περιβάλλον μηδενικής βαρύτητας,
είναι σίγουρο ότι δεν είναι δικό μας.
Δεν μπορούμε να κατασκευάσουμε στο διάστημα.
Αυτό θα ήταν επίτευγμα.
ΕΡΗΜΟΣ ΜΟΧΑΒΙ
Για να θεωρηθεί η υπόθεση αυτή απόδειξη εξωγήινης δραστηριότητας,
πρέπει να είναι αδιάσειστη.
Έμαθα ότι υπάρχουν μάρτυρες διατεθειμένοι να μιλήσουν δημόσια
για πρώτη φορά μετά από 40 χρόνια.
Αλλά λόγω της έκθεσης του AARO, μπορεί να αποφασίσουν να σιωπήσουν.
Κάτι άλλο που προέκυψε κατά την έρευνα
είναι ότι τουλάχιστον ένα άτομο ισχυρίζεται ότι δεν ήταν ΑΤΙΑ,
αλλά κάποια φάρσα.
Σε κάθε υπόθεση συντριβής ΑΤΙΑ ή επιχείρησης ανάσυρσης ΑΤΙΑ,
υπάρχουν άτομα που θέλουν να το διαψεύσουν.
- Γεια, Τζορτζ. - Τι κάνεις;
Με τον Νταγκ θα ερευνήσουμε όλες τις πτυχές της ιστορίας.
Άρχισα να ασχολούμαι με τα ΑΤΙΑ τη δεκαετία του '80,
όταν άκουσα τις φήμες για όσα συμβαίνουν στη Νεβάδα.
Για τη συντριβή ιπτάμενων δίσκων, για τα ΑΤΙΑ,
ότι η κυβέρνηση και οι συνεργάτες της προσπαθούσαν να τα αποσυναρμολογήσουν
για να τα εξετάσουν.
Το ερώτημα είναι αν τα έκρυψαν
σε κάποια εταιρεία, σε κάποιον εξωτερικό συνεργάτη,
για να δουν πώς λειτουργούν.
Πιστεύω πως ναι, αλλά η έκθεση του AARO λέει το αντίθετο.
Αν κάποιο είδος εξωγήινης τεχνολογίας
προσγειώθηκε στη Γη και το συνέλεξε η αμερικανική κυβέρνηση,
πέραν πάσης αμφιβολίας, μπορώ να σας διαβεβαιώσω
ότι πολύ λίγοι θα το είδαν.
Στην Ουάσινγκτον υπάρχει μεγάλη αντίσταση.
Η αμυντική βιομηχανία ασκεί επιρροή στο Καπιτώλιο. Το ξέρεις.
- Ιδιωτικές εταιρείες. - Ναι. Και πιέζουν πολύ.
Δεν ξέρω αν θα καταφέρουμε ποτέ να μας αποκαλύψουν όσα ξέρουν.
Αν έβρισκαν πώς λειτουργεί, θα άξιζε τρισεκατομμύρια δολάρια.
Θα άλλαζε την παγκόσμια οικονομία. Δεν θα μιλήσουν.
Μόλις συνάντησα τον Γκάρι Νόλαν και τον Ζακ Βαλέ.
Μάλιστα.
Μου είπαν πού μπορούμε να βρούμε πιθανό εξωγήινο υλικό.
Στο Κάνσιλ Μπλαφς της Αϊόβα;
Ακριβώς. Εκεί συνέβη.
Το σχέδιο είναι να πάμε και να πάρουμε δείγματα, αν μπορέσουμε.
Ο Ζακ Βαλέ και ο Γκάρι Νόλαν δεν μίλησαν ποτέ με τους μάρτυρες.
Ελπίζω να τους μιλήσεις πριν αλλάξουν γνώμη.
- Να το πάρω; - Ναι.
Εντάξει.
Τέλεια.
ΚΑΝΣΙΛ ΜΠΛΑΦΣ - ΑΪΟΒΑ
Μόλις φτάσαμε στο Κάνσιλ Μπλαφς της Αϊόβα.
Εδώ συνέβη το περιστατικό τον Δεκέμβριο του 1977.
Πρώτα, θα συναντηθώ με κάποιον που λέγεται Τζέισον Όφουτ.
Βρήκα ένα άρθρο του στο ίντερνετ,
όπου παρουσίαζε την εκτεταμένη του έρευνα για το συμβάν.
Ιδανικά, θα ήθελα να μου δώσει
τα στοιχεία επικοινωνίας ενός από τους αυτόπτες μάρτυρες
που ήταν στον τόπο του συμβάντος.
Γεια χαρά.
Ο Τζέισον με περιμένει στη βιβλιοθήκη.
Στη βιβλιοθήκη υπάρχουν ακόμα μικροδιαφάνειες από τη δεκαετία του '70,
έχουν επομένως πράγματα που δεν μπόρεσα να βρω διαδικτυακά.
Βρήκα ένα σχετικό άρθρο. Θα το προβάλω στην οθόνη.
Αυτό εδώ. Είναι από την επομένη του συμβάντος.
"Μυστηριώδες μέταλλο πέφτει από τον ουρανό".
Γιατί δεν είναι πρωτοσέλιδο;
Είναι σχεδόν χωμένο στις αναγγελίες θανάτου.
Στη δέκατη σελίδα.
Ο πρώτος που αναφέρεται είναι ο ανθυποπυραγός Τζακ Μουρ.
Μίλησα με τον γιο του, τον Μάικ, γι' αυτό. Ήταν μάρτυρας.
Ο Μάικ και η γυναίκα του περνούσαν από το πάρκο με το αμάξι
κατά τις 7:45 μ.μ.
Είδαν ένα έντονο κόκκινο φως να αιωρείται στον ουρανό.
Αρχικά, νόμιζε ότι ήταν από ένα κοντινό αεροδρόμιο.
- Ναι. - Αλλά δεν κινούνταν.
Και τότε, ξαφνικά,
μια άλλη κόκκινη μπάλα, πιο μικρή, έπεσε από κάτω.
Λοιπόν, Τζακ Μουρ. Ο γιος του είναι ο Μάικ Μουρ.
- Είναι ντόπιος. - Ναι. Μένει εδώ.
Ξέρεις τι θα σου ζητήσω τώρα.
Ναι, ξέρω.
Στη βιβλιοθήκη, ο Τζέισον είπε ότι θα με φέρει σε επαφή με τον Μάικ.
Ο Μάικ δίσταζε να μιλήσει γι' αυτό στο παρελθόν,
αλλά τώρα φαίνεται έτοιμος να μιλήσει.
Στην αρχή, ο Μάικ μού είπε "Θέλεις να κάνουμε κάτι αύριο;"
Όχι. Καλύτερα σήμερα.
Ήταν εκεί. Το είδε με τα μάτια του.
Θέλω να μου αφηγηθεί αυτό ακριβώς που είδε.
Μετά θα σχηματίσω άποψη.
- Θα σου πω τι είδα, θα σε πάω εκεί. - Υπέροχα.
Ήσουν μόνος σου;
Ήταν η πρώην γυναίκα μου μαζί.
Οδηγούσες το αμάξι και ήσουν με την πρώην γυναίκα σου.
Πες μου πώς έγιναν όλα.
Περνούσα με το αμάξι από εδώ
και σ' αυτό το σημείο κοίταξα ψηλά
και το είδα στον ουρανό.
Αρχικά νόμιζα ότι ήταν αεροπλάνο,
αλλά μετά κατάλαβα ότι κατέβαινε κάθετα.
Και δεν υπήρχαν φώτα στην άκρη των φτερών ή κάτι παρόμοιο.
Κατέβαινε κάθετα, αντί να εκτελεί τελική προσέγγιση.
Η γυναίκα μου είδε κάτι να αιωρείται ψηλά.
Στην ίδια κατεύθυνση;
- Ναι. - Πού;
Κατευθυνόμασταν προς τα εκεί και ήταν από πάνω μας.
Προσπαθώ να ψυχολογήσω τον Μάικ για να καταλάβω αν λέει αλήθεια.
Αν ήμουν στη θέση του,
θα χτυπούσα το ταμπλό του αμαξιού και θα ήμουν έκπληκτος.
Αλλά έτσι είμαι εγώ.
Άλλοι αντιδρούν διαφορετικά
και επεξεργάζονται αλλιώς κάτι τόσο σουρεαλιστικό.
ΜΠΙΓΚ ΜΠΕΑΡ ΛΕΪΚ ΚΑΝΣΙΛ ΜΠΛΑΦΣ, ΑΪΟΒΑ
Εδώ ακριβώς έπεσε, σε αυτό ακριβώς το σημείο.
- Κάπου εδώ; - Εδώ πέρα νομίζω.
Ναι, εδώ ακριβώς έπεσε.
Κλήθηκε η πυροσβεστική γιατί έπιασε φωτιά αυτό το σημείο.
- Πόση επιφάνεια κάηκε; - Περίπου ενάμισι επί δύο μέτρα.
- Και το μέταλλο ήταν εδώ. - Ναι.
Και χυνόταν.
- Ναι, έτρεχε. - Στερεοποιούνταν.
Ναι. Μάλιστα, επέστρεψα και πήρα αυτά.
- Απίστευτο. Να το αγγίξω; - Ναι, φυσικά.
Τι στο...
Φαίνεται ότι κόχλαζε. Κοίτα να δεις. Είναι βαρύ.
Όταν γύρισα σπίτι, τα χτύπησα με μια βαριοπούλα.
Δεν λύγιζαν, δεν κόβονταν με φλόγιστρο.
Δεν γινόταν σκόνη ούτε λύγιζε.
Όταν ήρθα, το μέταλλο είχε μπλε κομμάτια.
Μου θύμισαν τις λάμπες φλας της δεκαετίας του '50-'60.
- Τις μπλε. - Ναι, σαν αυτές των καμερών.
Ήταν εκεί και δεν έλιωναν. Ήταν μεγάλα κομμάτια.
Μοιάζει λίγο με πέτρα, αλλά είναι πολύ βαρύ.
Και δεν ξέρω τι είναι αυτό το ασήμι γυαλιστερό πράγμα στην άκρη.
- Ειδικά εδώ που είναι το δάχτυλό μου. - Ναι.
Όταν το είδα, είπα "Μοιάζει με πέτρα".
Αλλά όταν το σήκωσα, κατάλαβα την πυκνότητα.
Και μου έκανε εντύπωση.
Νόμιζα ότι ήταν ένα κιλό, αλλά αυτό είναι γύρω στα εφτά κιλά.
Θυμάμαι τον μπαμπά μου να μου λέει ότι δεν ήξερε από τι ήταν φτιαγμένο.
Θα ήθελα να το αναλύσουμε για να το μάθουμε.
Θα σου δώσω ένα κομμάτι για να το αναλύσεις.
- Θα σου το επιστρέψω. - Θέλω να μάθω τι είναι.
Ενώ ο Νταγκ συλλέγει απτά στοιχεία από μια πιθανή συντριβή ΑΤΙΑ στην Αϊόβα,
εγώ πάω να αντικρούσω κατά μέτωπο τη βασική υπόθεση της έκθεσης του AARO,
ότι όσα αναφέρει ο κόσμος ως θεάσεις ΑΤΙΑ μπορούν να εξηγηθούν
ως φυσικά φαινόμενα ή ανθρώπινη τεχνολογία.
Ήρθαμε σ' αυτήν την περιοχή της Καλιφόρνιας
για να βρούμε τη Σουηδή αστρονόμο Μπεατρίς Βιλαροέλ.
Είναι εγνωσμένου κύρους επιστήμονας και καθηγήτρια που μόλις δημοσίευσε
ένα άρθρο σχετικά με φωτεινές ανωμαλίες που μοιάζουν με δορυφόρους,
αλλά παρατηρήθηκαν πριν αποκτήσουμε τέτοια τεχνολογία.
Η ίδια υποστηρίζει ότι ένας προηγμένος πολιτισμός
από κάπου αλλού μπορεί να έχει αποστείλει
εκατομμύρια ανιχνευτές σε όλο τον γαλαξία προς αναζήτηση άλλων πολιτισμών,
άλλης νοημοσύνης.
Βρίσκονται στον ουρανό, κοντά στον πλανήτη μας.
Ανυπομονώ να μάθω τι είδους στοιχεία έχουν συγκεντρώσει.
Πώς άρχισες να ψάχνεις αυτά τα πιθανά εξωγήινα σκάφη;
Το Αστεροσκοπείο του Πάλομαρ ψηφιοποίησε κάποιες φωτογραφικές πλάκες,
στις οποίες έχουμε πρόσβαση όλοι μέσω ίντερνετ.
Εμείς κατεβάζουμε αυτές τις εικόνες,
τις συγκρίνουμε με εικόνες του ουρανού όπως είναι σήμερα
και ψάχνουμε διαφορές.
Υπάρχουν διάφορες με τη δεκαετία του '50;
Αν κοιτάξεις εδώ, θα δεις εννιά αστέρια, και όλα μοιάζουν με αστέρια.
Όμως, 30 χρόνια μετά, δεν τα βλέπεις αυτά τα αστέρια.
Απλώς δεν υπάρχουν.
- Βρίσκονταν εκεί και εξαφανίστηκαν. - Ακριβώς.
Πέντε χρόνια πριν τον Σπούτνικ.
- Δεν είναι δικά μας; - Όχι.
Απ' όσο γνωρίζω, δεν έχουμε κάτι παρόμοιο, ειδικά σε τέτοια ύψη.
Αν υποθέσουμε ότι οι εικόνες είναι αστρονομικές παρατηρήσεις.
Έχετε κάνει ελέγχους.
Δεν βρήκαμε κάποιο πρόβλημα, αλλά δεν μπορούμε να το αποκλείσουμε.
Πάντα θα υπάρχει η βασανιστική πιθανότητα
να μας έχει ξεφύγει κάποια καθοριστικής σημασίας εξήγηση
Αλλά σίγουρα δεν εξηγείται μέσω αστροφυσικής.
Ούτε υπάρχει κάποια προφανής σημαντική εξήγηση.
Έχεις κάποιο άλλο παράδειγμα;
Ναι. Έχω δύο εδώ.
Εδώ βλέπεις πέντε παροδικά φαινόμενα.
Τον Ιούλιο του 1952, και μετά εξαφανίζονται.
Ιούλιος του 1952, κάτι μου λέει αυτή η ημερομηνία.
Τότε παρατηρήθηκαν υπερπτήσεις στην Ουάσινγκτον.
Τον Ιούλιο του 1952 εμφανίστηκαν ΑΤΙΑ δύο συνεχόμενα σαββατοκύριακα.
Τα εντόπισε ραντάρ.
Τα είδαν πιλότοι, έστειλαν τζετ να τα καταδιώξουν.
Και μόλις πλησίαζαν, αυτά απομακρύνονταν.
Και αυτό είναι το τελευταίο παράδειγμα που βρήκε
ο συνάδελφός μου στη Μαδρίτη, Ενρίκε Σολάνο.
- Κοίτα αυτά τα τρία αστέρια. - Από πότε είναι αυτό;
Από τις 19 Ιουλίου 1952.
Εδώ υπάρχουν τρία αντικείμενα, αλλά εδώ όχι.
Υπάρχει η γαργαλιστική πιθανότητα να είναι εξωγήινα.
Είναι μια πιθανότητα. Ή ίσως είναι κάποια νέα αστροφυσική
που δεν μπορούμε να φανταστούμε.
Ένα σκάφος πολύ πιο κοντά στη Γη από τα αστέρια.
Δέχομαι όλες τις πιθανότητες.
Πρόκειται για απίστευτη σύμπτωση. Και έχει κάποια λογική.
Είναι πιθανό κάποιος εξωγήινος πολιτισμός
να έστελνε διαστημικά σκάφη, όπως κάναμε εμείς.
- Έχουμε στείλει. - Σωστά.
Έχουμε το Βόγιατζερ 1 και το Πάιονιρ.
Αφού στείλαμε εμείς, γιατί να μη στείλουν κι αυτοί;
Ίσως δημιούργησαν χιλιάδες ή εκατομμύρια σκάφη
και τα εκτόξευσαν.
Βλέπουμε συνεχώς ότι το ενδιαφέρον των εξωγήινων
είναι επιστημονικής ή ερευνητικής φύσης.
Αυτά τα πιθανά εξωγήινα σκάφη φανερώνουν τον λόγο που μπορεί να έχουν έρθει.
Ένα είναι σίγουρο.
Το AARO δεν μπορεί να θεωρεί αυτά τα στοιχεία δορυφόρους ή ντρόουν.
Αν μη τι άλλο, μπορεί να είναι μια εκδοχή αυτών από ένα εξελιγμένο είδος.
Όμως, τι σκοπεύουν να κάνουν μ' αυτά; Αυτό ελπίζω να ανακαλύψω.
ΜΠΙΓΚ ΜΠΕΑΡ ΛΕΪΚ ΚΑΝΣΙΛ ΜΠΛΑΦΣ, ΑΪΟΒΑ
Πριν ξεκινήσω, ο Τζορτζ μού είπε
πως κάποιος ισχυρίστηκε ότι η υπόθεση αυτή ήταν απάτη.
Θα συναντήσω τον κύριο Ντάρελ Λίβενγκουντ.
Ισχυρίζεται ότι αυτός επινόησε όλη αυτήν την ιστορία το 1977.
Δεν μ' αρέσει να ξεκινάω μια συνομιλία όντας καχύποπτος από την αρχή.
Θα είμαι ανοιχτόμυαλος, αλλά ίσως χρειαστεί να τον πιέσω λίγο.
Πες τα μου όλα, είμαι όλος αφτιά.
Τον Δεκέμβριο συμπληρώνονται 46 χρόνια.
- Ναι. - Γύρισα από τη σχολή.
Ήταν χειμώνας και συναντήθηκα με τρεις φίλους μου.
Δύο είχαν δουλέψει στη Union Pacific.
Μου έδωσαν δύο συσκευές.
Τις είπαν "φορτία",
αλλά στην ουσία ήταν συσκευές θερμικής συγκόλλησης.
- Μάλιστα. - Περιείχαν φώσφορο και πυρίτιδα.
Μάλιστα.
Και έπρεπε να ανάψεις το φιτίλι.
Ήταν κάτι παρόμοιο με τα πυροτεχνήματα που βλέπουμε την 4η Ιουλίου.
Σαν αυτά τα κωνικά πράγματα που βγάζουν σπίθες για λίγα λεπτά.
- Ναι. - Αλλά αυτό κράτησε περίπου 15 λεπτά.
- Μάλιστα. - Και οι σπίθες εκτοξεύονταν στα 10 μέτρα.
Αυτή η στήλη καπνού που ανέβηκε ψηλά πρέπει να διαλύθηκε
σχηματίζοντας κάτι που έμοιαζε με ΑΤΙΑ.
Σοβαρά;
Μάλλον είδαν το τέλος της καύσης και φάνηκε
σαν το διαστημόπλοιο να πετούσε φλόγες προς τα κάτω.
Ενώ γινόταν το αντίθετο. Ναι.
Μου εξήγησε
ότι οι φίλοι του δούλευαν στον σιδηρόδρομο
και μου περιέγραψε τη συσκευή που χρησιμοποιούν στα τρένα.
Είπε ότι είναι κάτι πολύ σύνηθες για τη συγκόλληση δύο ραγών.
Ίσως όντως το άναψε.
Ήμασταν απλώς παιδιά που διασκέδαζαν.
Ναι.
Και ο γιος του πυραγού...
Ο Μάικ Μουρ.
...έβαλε τη σφραγίδα αξιοπιστίας σ' αυτό.
- Μάλιστα. - Ποιος θα αμφισβητούσε τον λόγο του;
Και το κρατήσαμε κρυφό. Αλλά δεν μπορούσα να σιωπώ άλλο.
Η ιστορία του ήταν πιστευτή, αλλά δεν έχει κάτι χειροπιαστό.
Ο Μάικ, όμως, έχει.
Αυτό που πρέπει να γίνει είναι να πάρουμε αυτό που μου έδωσε ο Μάικ
και να το συγκρίνουμε με το υλικό της συσκευής θερμικής συγκόλλησης
για να δούμε αν είναι το ίδιο πράγμα.
Τώρα πρέπει να πω στον Τζορτζ τι σκέφτομαι μετά τη συνάντηση με τον Ντάρελ.
Και δεν ξέρω πώς θα το πάρει.
Υποτιτλισμός: Δέσποινα Πασσαλή